(เสียงดนตรี)
หัวข้อของผมคือ ความสำเร็จ
ดังนั้น บางทีคนอื่นก็เรียกผมว่า "นักพูดสร้างแรงจูงใจ"
แต่ผมอยากให้พวกคุณเข้าใจเสียก่อน ว่าผมไม่ใช่นักพูดสร้างแรงจูงใจ
ผมไม่ผ่านเกณฑ์ที่สูงแบบนั้นหรอก
และผมก็ไม่สามารถจูงใจใครได้
จริงๆ แล้วพนักงานของผม เรียกผมว่า นักพูดทำลายกำลังใจ
สิ่งที่ผมพยายามจะเป็นคือ นักพูดซึ่งนำเสนอข้อมูล
ผมได้พยายามจนค้นพบข้อมูลบางอย่าง เกี่ยวกับความสำเร็จ
ผมจึงมาที่นี่เพื่อถ่ายทอดให้ทุกคนได้รับรู้
เรื่องของผมเริ่มขึ้นเมื่อ 10 กว่าปีที่แล้ว บนเครื่องบิน
ระหว่างทางไปงานประชุม TED ที่รัฐแคลิฟอร์เนีย
ณ ที่นั่งข้าง ๆ ผม คือเด็กสาววัยรุ่นคนหนึ่ง
เธอมาจากครอบครัวที่จนมาก และเธอต้องการจะมีชีวิตที่ดีขึ้น
และขณะที่ผมกำลังง่วนอยู่กับคอมพิวเตอร์ เธอก็เฝ้าถามคำถามผมมากมาย
ทันใดทั้นเธอก็โพล่งถามผมขึ้นมาว่า "คุณประสบความสำเร็จหรือเปล่า?"
ผมตอบเธอว่า "ไม่ ผมไม่ประสบความสำเร็จ"
เทอรี่ ฟอกซ์ วีรบุรุษของผม นั่นคือผู้ที่ประสบความสำเร็จ
เขาเสียขาไปเพราะโรคมะเร็ง แต่กลับออกวิ่งเป็นระยะยทางหลายพันไมล์
และระดมทุนได้หลายล้านดอลลาร์เพื่อใช้วิจัยโรคมะเร็ง
หรือบิลล์ เกตส์ ผู้ชายซึ่งมีเครื่องบินส่วนตัว
ไม่ต้องนั่งข้างเด็กแล้วถูกถามปัญหามากมาย
(เสียงหัวเราะ)
แต่ผมก็ได้บอกเธอเกี่ยวกับสิ่งที่ผมทำ
ผมรักการสื่อสาร และผมได้รางวัลมากมายในด้านการตลาด
ผมรักการวิ่ง บางครั้งผมก็ชนะผู้คนในรุ่นราวคราวเดียวกัน
กลุ่มผู้สูงสัยที่อายุเกิน 60
การวิ่งมาราธอนที่เร็วที่สุดของผม ใช้เวลา 2 ชั่วโมง 43 นาที
ในการวิ่ง 26 ไมล์ หรือ 42 กิโลเมตร
ผมวิ่งมาราธอนมาแล้วกว่า 50 ครั้ง ทั่วทั้ง 7 ทวีป
ผมกับภรรยาไปวิ่งด้วยกันบนเส้นทางสายอินคา เพื่อไปสู่มาชูปิคชู ในเปรู
และเพื่อจะได้ชื่อว่าวิ่งครบทั้ง 7 ทวีป
ผมได้วิ่งมาราธอน ณ ทวีปแอนตาร์กติกา
แต่เมื่อเราไปถึงที่นั่น มันไม่ได้ดูสวย เงียบสงบเช่นนี้ แต่เป็นอย่างนี้
คลื่นสูงเสียจนเราไม่สามารถขึ้นฝั่งได้
เราจึงเดินเรือลงใต้ไปอีก 200 ไมล์ ไปสู่ท้องทะเลที่สงบ
และวิ่งมาราธอนเต็ม 26 ไมล์
บนเรือ
422 รอบบนดาดฟ้าเรือเล็ก ๆ นั่น
ภรรยาและผมยังได้ปืน 2 ใน 7 ยอดเขาที่สูงที่สุดในโลก
ภูเขาลูกที่สูงที่สุดของแต่ละทวีป
เราปีนอะคอนคากัว ภูเขาที่สูงสุดในทวีปอเมริกา
และคีรีมันจาโร ภูเขาที่สูงสุดในทวีปอัฟริกา
ซึ่งความจริงแล้ว ผมถูลู่ถูกังไปตลอด จนถึงยอดเขาคีรีมันจาโร
ผมป่วยจากระดับความสูง และภรรยาผมก็ไม่ใยดี
เธอแซงผมขึ้นไปจนถึงยอด ขณะที่ผมยังค้างเต่อกลางทาง
แต่กระนั้น เราก็ยังอยู่ด้วยกัน และเป็นเช่นนั้นมาตลอด 35 ปี
ผมพูดเลยว่า มันคือความสำเร็จในชีวิตของผม
ผมจึงพูดกับเด็กสาวบนเครื่องบินว่า
คุณรู้ไหม จริง ๆ ผมก็มีความสำเร็จอยู่บ้าง
แล้วเธอก็พูดกลับมาว่า "งั้นหรอ เช่นนั้นคุณคงเป็นเศรษฐี?"
ตอนนั้นผมไม่รู้จะพูดอะไรต่อ
เพราะว่า ในช่วงเวลาที่ผมเติบโตขึ้นมา การพูดเรื่องเงินทอง ออกจะดูเสียมารยาท
แต่ผมก็ตัดสินใจว่า ผมควรจะตรงไปตรงมากับเธอ
ผมจึงบอกเธอว่า "ใช่ ผมเป็นเศรษฐี"
แต่ผมไม่รู้หรอก ว่าเกิดขึ้นได้อย่างไร ผมไม่เคยต้องการเงินทอง
มันไม่ได้สำคัญมากมายนักสำหรับผม
เธอพูดต่อว่า "มันอาจจะไม่สำคัญสำหรับคุณ แต่สำคัญสำหรับหนู"
หนูไม่อยากมีชีวิตที่ยากจน หนูอยากมีความก้าวหน้า
แต่มันไม่เคยเป็นไปได้"
ผมพูดกับเธอว่า "ทำไมล่ะ?"
เธอตอบว่า "หนูจะบอกให้ หนูไม่ค่อยฉลาด
หนูเรียนไม่เก่ง"
ผมตอบกลับว่า "ทำไมล่ะ? ผมก็ไม่ได้เก่งกาจอะไร เกือบจะสอบตกสมัยเรียนมัธยม"
ผมไม่มีอะไรเป็นโล้เป็นพาย
ไม่เคยเป็นคนยอดนิยมในหมู่เพื่อน ไม่เคยมีหวังว่าจะทำอะไรสำเร็จได้
ผมเริ่มทำสิ่งใหม่ทั้งหมด ซึ่งเกือบจะล้มเหลว
แต่ในที่สุด ผมก็ทำมันได้ดี
ถ้าผมทำได้ เธอก็ทำได้เช่นกัน
แล้วเด็กสาวก็ถามคำถามที่ยากกับผม
"เอาล่ะ แล้วอะไรที่นำไปสู่ความสำเร็จ?"
ผมบอกเธอ "โอ้ ขอโทษด้วย ผมไม่รู้หรอก"
ผมก็แค่ทำมันจนสำเร็จ แต่ไม่รู้ว่าจริง ๆ แล้วมันต้องทำอย่างไร"
เมื่อผมลงจากเครื่องบิน และไปร่วมงานประชุม TED
ได้ยืนอยู่ในห้องที่เต็มไปด้วยผู้คน. ที่ประสบความสำเร็จอย่างมาก
ในหลายสาขา ทั้งด้านธุรกิจ วิทยาศาสตร์ ศิลปะ
สุขภาพ เทคโนโลยี สิ่งแวดล้อม แล้วผมก็ฉุกคิดขึ้นมาว่า
ทำไมผมไม่ถามผู้คนเหล่านั้น ว่าอะไรช่วยให้เขาประสบความสำเร็จ
และค้นหาสิ่งที่จะนำพาทุกคน ไปสู่ความสำเร็จได้จริง
ทันใดนั้น ผมรู้สึกตื่นเต้นมาก และเริ่มสนทนากับผู้คนระดับสุดยอดเหล่านั้น
แต่ความสงสัยก็บังเกิดขึ้นในใจ
ผมหมายถึงว่า แล้วทำไมผู้คนเหล่านี้ ถึงอยากคุยกับผมล่ะ
ผมไม่ใช่ผู้สื่อข่าวชื่อดัง จริงๆ แล้วผมไม่ใช่ผู้สื่อข่าวด้วยซ้ำ
ผมแทบจะล้มเลิกโครงการนี้ ทั้งที่ยังไม่ได้เริ่มด้วยซ้ำ
ทันใดนั้น เบน โคเฮน ก็เดินผ่านมาทางผม
เขาคือผู้ร่วมก่อตั้งไอศครีม เบน แอนด์ เจอรี่ (Ben and Jerry's) ผู้โด่งดัง
ผมตัดสินใจว่า เป็นไงเป็นกัน แล้วก็ก้าวข้ามความลังเลในจิตใจ
กระโดดขวางหน้าเขา แล้วพูดว่า "เบน ผมกำลังทำโครงการนี้อยู่
และยังไม่รู้แม้แต่ว่าจะถามอะไรจากคุณ"
แต่คุณช่วยบอกผมหน่อย ว่าอะไรช่วยให้คุณประสบความสำเร็จ"
เขาบอกว่า "โอ้ แน่นอน มาเลย เราไปนั่งจิบกาแฟแล้วคุยกัน"
ระหว่างมื้อกาแฟและไอศครีม เบนก็เล่าเรื่องราวของเขาให้ผมฟัง
จนถึงตอนนี้มันได้ผ่านมาเกิน 10 ปีแล้ว
ผมได้สัมภาษณ์ผู้คนที่ประสบความสำเร็จ มากกว่า 500 คน
พูดคุยกันต่อหน้า ทีละคน ทีละคน เพื่อเก็บเรื่องราวความสำเร็จเป็นพันๆ เรื่อง
ผมอยากที่จะค้นหาปัจจัยร่วมที่ นำไปสู่ความสำเร็จ ของทุกๆ สาขา
ผมจึงสัมภาษณ์ผู้คนเกือบจะทุกสาขาอาชีพ จาก A ถึง Z
นี่เป็นแค่ตัวอย่างของอาชีพที่ ชื่อขึ้นต้นด้วยอักษร A
และโดยส่วนใหญ่แล้ว ผมจะสัมภาษณ์มากกว่าหนึ่งคน
ผมสัมภาษณ์นักบัญชีที่ประสบความสำเร็จ 6 คน
ผู้ตรวจสอบองค์กร 5 คน นักบินอวกาศ 5 คนที่เคยออกนอกโลก
นักแสดง 4 คนซึ่งเคยได้รับ รางวัลอคาเดมี่ อวอร์ด สาขานักแสดงยอดเยี่ยม
นักฟิสิกส์ด้านอวกาศระดับโลก 3 คน
สถาปนิกระดับโลก 6 คน
และแน่นอน ผู้ได้รับรางวัลโนเบล 4 คน
ผมรู้ว่ามันไม่ได้เริ่มจากแค่ตัวอักษร A แต่มันก็เป็นอะไรที่สุดยอด
และผมขอกล่าวขอบคุณจากใจ
ให้กับบุคคลผู้ยิ่งใหญ่เหล่านั้น ที่ผมได้สัมภาษณ์มาตลอดหลายปี
มันเป็นเรื่องราวของพวกเขาโดยแท้ ผมแค่เป็นคนส่งสาร
งานที่หนักในโครงการนี้ มีตั้งแต่การเพียรสัมภาษณ์
วิเคราะห์บทสัมภาษณ์นั้น ทีละคำ ทีละบรรทัด
และเรียบเรียงออกมาเป็นปัจจัย ที่พวกเขาบอกว่า มันช่วยให้ประสบความสำเร็จ
ณ จุดนี้เราก็จะเริ่มเห็นปัจจัยหลัก ๆ
ที่ผู้ประสบความสำเร็จมีเหมือน ๆ กัน
ผมวิเคราะห์และเรียบเรียงคำเป็นล้าน ๆ คำ
คุณรู้ไหมว่าเนื้องานมันมากมายแค่ไหน?
ผมทำงานหามรุ่งหามค่ำ ในการเรียบเรียงและวิเคราะห์
ถ้าผมมีโอกาสได้พบกับ เด็กสาวบนเครื่องบินนั้นอีก
ผมจะขอบคุณเธอ
เพราะผมไม่เคยสนุกไปกับงาน และได้พบเจอผู้คนที่น่าสนใจมากมายเช่นนี้
และตอนนี้ ผมสามารถตอบคำถามเธอได้แล้ว
ผมค้นพบ 8 คุณลักษณะ ที่บุคคลผู้ประสบความสำเร็จมีเหมือนๆ กัน
หรือจะเรียกว่า 8 สิ่งสู่ความยิ่งใหญ่ ก็ได้
1. รักในสิ่งที่ทำ 2. ทำจนสุดกำลัง
3. ทุ่มเทกับสิ่งเดียว ไม่ใช่ทุกสิ่ง
4. ท้าทายผลักดันตัวเองอยู่เสมอ 5. คิดไอเดียดีๆ ใหม่เสมอๆ
6. พัฒนาตัวเองและสิ่งที่ทำ
7. ทำสิ่งที่มีคุณค่าต่อคนอื่น เพราะ ความสำเร็จไม่ได้เกิดจากการหมกมุ่นอยู่กับตัวเอง
และ 8. ความอุตสาหะ เพราะความสำเร็จไม่ได้เกิดขึ้นชั่วข้ามคืน
ทำไมผมจึงกล่าวถึงสิ่งเหล่านี้
เพราะขณะที่ผมเดินหน้างานสัมภาษณ์
ผู้คนส่วนใหญ่ระบุว่า ทั้ง 8 คุณลักษณะนั้นช่วยพวกเขา
มากกว่าคุณลักษณะอื่นใด
ทั้ง 8 คุณลักษณะนั้น แท้จริง คือหัวใจ เป็นพื้นฐานของความสำเร็จ
แล้วเราจึงต่อยอด ด้วยทักษะเฉพาะทาง
ที่จำเป็นในการทำงานเฉพาะสาขา หรือเฉพาะอาชีพ
ทักษะในเชิงเทคนิค การวิเคราะห์ ทักษะการอยู่ร่วมกับผู้คน
ทักษะในการสร้างสรรค์ -- เราสามารถเติม ต่อยอดได้หลากทักษะ
ตามแต่สาขาของเรา
แต่ไม่ว่าเราจะอยู่ในสาขาไหน
ทั้ง 8 คุณลักษณะดังกล่าวยังเป็น หัวใจของความสำเร็จของเรา
(เสียงปรบมือ)